1870 నుండి 1920 వరకు బెల్జియన్ అన్వేషణ పరిపాలన జరిగింది. మొదటి సారిగా అన్వేషణ సర్ హెన్రీ మోర్టాన్ స్టాన్లీ నేతృత్వంలో జరిగింది. ఆయన బెల్జియంలో కింగ్ రెండవ లియోపోల్డు నిధిసహాయంతో తన అన్వేషణలను చేపట్టాడు. ఖండాంతర కాంగో తూర్పు ప్రాంతాలలో వలసపాలనకు ముందు నిరంతరంగా సాగిన బానిసల తరలింపుతో వారి జీవనసరళిలో ఆటంకాలను ఎదుర్కొన్నది. వారికి స్టాన్లీతో చక్కటి సంబంధబాంధవ్యాలు ఏర్పడ్డాయి.

లియోపోల్డు కాంగో ఒక కాలనీగా అవతరించడానికి అనుకూలంగా రూపకల్పన చేసాడు. చర్చల వరుసక్రమంలో లియోపోల్డ్, ఫ్రంట్ ఆర్గనైజేషను, అసోసియేషను ఇంటర్నేషనల్ ఆఫ్రికాన్ చైర్మన్గా మానవతావాద లక్ష్యాలను ప్రకటించాడు. వాస్తవానికి ఒక యూరోపియన్ ప్రత్యర్ధి మరొకరికి వ్యతిరేకంగా వ్యూహరచన చేసారు.

1885 లో బెర్లిన్ సదస్సులో లియోపోల్డు కాంగో భూభాగంపై అధికారికంగా హక్కులను సొంతం చేసుకుని దానిని తన వ్యక్తిగత ఆస్తిని మార్చి దీనిని కాంగో ఫ్రీ స్టేటుగా పేర్కొన్నాడు. లియోపోల్డు పాలన మొదలు పెట్టి లియోపోల్డ్విల్లే (ఇప్పుడు కిన్షాసా) రాజధాని నుండి సముద్రతీరం వరకు మటాడి కింషసా రైలు మార్గం నిర్మించడం వంటి అనేక మౌలిక సదుపాయాల నిర్మాణాల పనులను ప్రారంభించాడు. ఇది ఎనిమిది సంవత్సరాల కాలంలో పూర్తి అయింది. దాదాపు అన్ని ఇటువంటి మౌలిక సదుపాయాల ప్రాజెక్టులు లియోపోల్డు, అతని సహచరులు కాలనీ నుంచి సేకరించే ఆస్తులను సులభంగా అభివృద్ధి చేయడానికి దృష్టి కేంద్రీకరించారు.

ఫ్రీ స్టేటులో వలసవాదులు స్థానిక జనాభాను రబ్బరును ఉత్పత్తిలో బలవంతంగా ఉపయోగించారు. క్రమంగా ఆటోమొబైల్సు, రబ్బరు టైర్ల అభివృద్ధి విస్తరణ అంతర్జాతీయ మార్కట్టును సృష్టించింది. రబ్బరు అమ్మకాలు లియోపోల్డుకు సంపదను తెచ్చిపెట్టాయి. ఆయన బ్రస్సెల్సు, ఓస్టెండులో అనేక భవనాలను నిర్మించాడు. ఆయన తనను, దేశాన్ని గౌరవించాడు. రబ్బరు కోటాలను అమలు చేయడానికి సైన్యం, బలవంతపు శ్రామికశక్తి కొరకు పిలుపునిచ్చాడు. అవయవాలను కత్తిరించే విధానం ప్రారంభించాడు.

1885-1908 కాలంలో దోపిడీ, వ్యాధి పర్యవసానంగా మిలియన్ల కొలది కాంగోలియన్లు మరణించారు. కొన్ని ప్రాంతాలలో జనాభా నాటకీయంగా క్షీణించింది - నిద్ర వ్యాధి, మశూచి కారణంగా కొంగో నది దిగువ ప్రాంతాలలోని జనాభాలో దాదాపు సగం మంది మరణించారు.

దుర్వినియోగ ఆరోపణలు మొదలయ్యాయి. 1904 లో కాంగోలోని బోమాలో ఉన్న బ్రిటీషు కాన్సలు రోజరు కేసమెంటును దర్యాప్తు చేయాలని బ్రిటీషు ప్రభుత్వం సూచించింది. కేస్మేంటు రిపోర్టు అని పిలిచే అతని నివేదిక మానవతావాద దుర్వినియోగాల ఆరోపణలను నిర్ధారించింది. బెల్జియం పార్లమెంటు ఒక స్వతంత్ర కమిషను విచారణను ఏర్పాటు చేయాలని రెండవ లియోపోల్డును వత్తిడి చేసింది. విచారణ ఫలితాల ప్రకారం ఈ సమయంలో కంగాన్ జనాభా "సగం కన్నా తక్కువగా ఉంది" అని ముగించారు. ఖచ్చితమైన రికార్డులు లేనందున ఎంతమంది మరణించారో ఖచ్చితంగా నిర్ణయించడం అసాధ్యం.

కాంగో ఫ్రీ స్టేటు (1877–1908)
ఆర్ధికం , మౌలికసౌకర్యాలు
భాషలు
వేటమాంసం